procesaur/Wiki.mk huggingface dataset:
Кастанети

Кастанети, иако се сврзуваат првично за шпанскиот фолклор, се одомаќиле и на поширокиот средоземен простор, а во подалечно потекло се исто така од исток. Две издлабени парчиња (костеново) дрво со школкеста форма се поврзуваат со јаже еден за друг и за прстите на свирачот (честопати - играч), кој со движење на дланката ритмично ги удира еден од друг. Остар и сув звук кој на тој начин се создава обогатен е со призвуко на воздухот кој е збиен во шуплината внатре во школката.
Во оркестарска примена школките се закачени за рачка, понекогаш на двата краја по пар, па ударањето се постигнува со тресење на рачкат. Вметнатиот дел помеѓу школките ја зголемува резонантната празнина и ја прави звучноста пополна.
Во фолклорот се сврзани со игра (во секоја рака по пар со различна големна), кастањетите се и во уметничка, оркестарска примена најчесто се јавуваат во мигови на радостна разиграност и полет, се разбира, првично како показател на локалниот колорит.
1 Поврзано
* Ударни инструменти
Сузафон

Сузафон е лимен дувачки инструмент од басовен регистар кој го измислил американскиот музичар од чешко потекло Џон Филип Суза во 1898 година. Се носи преку рамењта, а корпусот му е подигнат високо. Произведува длабоки тонови. Освен од лим, овој инструмент може да се направи и од фиберглас и тогаш е полесен за носење.
Виол

Виол или виола да гамба — шестжичен музички инструмент кој бил популарен сè до XVIII век кога го потиснала виолината. Не треба да го мешаме со виолата.
1 Особености
Сите инструменти се свиреле со гудало, иако имале прагови како гитарата. Три најголеми виоли, требл, тенор и бас, се држеле меѓу колена (т.н. „виоли за нозе“, од италијански јазик viola da gamba.). Некои делови на виол-бас биле исти како кај виолончелото, на пример, звучни отвори на телото од инструментот во вид на мала латинична буква „f“, но отворите кај другите виола биле и во форма на латинската буква „с“.
2 Поврзано
* Виола
Англиски валцер

Англиски валцер — попознат како побавен валцер, се вбројува во 3/4 такт претставува еден од првите танци кој се учи, со негово учење ученикот добива на елеганција и добро држење во играта. Тоа е исто така првиот танц кој се игра на натпревари. Благодарение на својата отменост, честопати е танц на отворање на разни манифестации.
1 Опис на англискиот валцер
Во денешна форма Англичани го промовирале во 1927 година. Настанал од игра направена во САД, која се викала Бостон пред 1900 година. Сега ова е една од најотмените игри со лесни, ненасилени движења. Музиката е околу 30 тактови во минута.
Англискиот валцер станал популарен во 1922 година на Првото светско првенство во Англија. Една година пред тоа, било одлучено основниот чекор да ја има формата "чекор-чекор-затворена позиција", а во 1927 година чекорот е променет во денешен "чекор-чекор во страна - затворена позиција".
Исто така, бил дефинирана и позицијата во која се игра денес. Пред тоа, парови играле на отворена позиција еден покрај друг.
Од создавањето, овој танц постојано се развива, бројот на варијации и фигури се зголемува. Англискиот валцер се одликува со комбинација на "праволиниски движења" со задржани стари "кружни ротации" со екстремни подигања на прсти.
Музиката за англискиот валцер е мека, хармонична, во себе содржи лирска нота, а првиот удар во тактот е секогаш нагласен. Во својата грациозност англискиот валцер крие болка предизвикана од погрешно избраната љубов или љубов што поминала, исчезна ... Исто така, неговиот карактер ја одразува фразата "да се биде секогаш вљубен". Од натпреварувачките парови се бара да со изразот на лицето, ритмот, фигурите раскажат една од своите приказни.
Поради ова, англискиот валцер го нарекуваат крал на танците. Сè уште се вели дека стилот со кој се игра денес англискиот валцер се нарекува и меѓународен стил на танцот. Тоа значи дека чекорите се единствени и истото се играат во целиот свет. За стандардизирација на овие чекори заслужни се Англичаните.
2 Основни чекори
Основните чекори во англискиот валцер се изведуваат по следниов редослед:* чекор напред со десната нога
* чекор дијагонално напред со левата нога
* чекор со десната нога до левата
* чекор назад со левата нога
* чекор назад и дијагонално десно со десната нога
* чекор со левата нога до десната
Во натпреварите, во зависност од категоријата на натпреварувачи, постојат задолжителни фигури кои мораат да се одиграат.
3 Поврзано
* Виенски валцер
Дувачки инструмент

Дувачки инструменти се инструменти кои го произведуваат тонот со дување, обично од устата и белите дробови на свирачот. Дувачките инструменти претставуваат едно голема и разнолико семејство. Се разликуваат по облик, материјал, начин на дување и улога. Тие спаѓаат во аерофони инструменти.
Бројот на дувачи инструменти во оркестарот зависи од големината и видот на оркестарот како и од потребите на композицијата, т.е. на композиторот кој го создава делото.
Во симфониски оркестар зад гудачите се наоѓаат свирачи на дрвени дувачки инструманати и рогови, а во последниот ред се наоѓаат свирачите на лимени дувачки инструменти (види слика).
1 Поделба на дувачки инструменти
Зависно од материјалите од кои се произвeдени, дувачките инструменти се делат на две основни групи:
1. Дрвени дувачки инструменти, во кои спаѓаат:
*сите видови на флејти. Тонот кај нив се произведува со дување во мали кружни влезни отвори.
*сите видови на обои. Тонот кај нив се произведува со дување во двојни писки.
*англиски рог, на кој тонот се произведува исто така со дување во двојни писки.
*сите видови на кларинети. На нив тонот се произведува со дување во клунести усник со единечна писка.
*сите видови на саксофони. На нив тонот се произведува со дување во клунести усник со единечна писка.
*сите видови на фаготи. На нив тонот се произведува со дување во двојни писки.
2. Лимени дувачки инструменти, на кои тонот се произведува со дување во метален усник. Тука спаѓаат:
*сите видови на хорни
*сите видови на труби
*сите видови на тромбони
*сите видови на туби
Ронеат

Ронеат е вид на ксилофон кој се употребува во камбоџанските оркестри пинпеат и мохори. Овие оркестри се главни застапници на традиционалната хмерска музика која се свири на кралскиот двор, која ги прати претставите на класичниот театар.
Звучните плочници на овј вид ронеат ксилофон се обесени во низа како висечки мост над дрвеното звучно тело не допирајќи го.
Има два различни ронеат ксилофони, ронеат ек и ронеат тунг. Ронеат ек ја свири темата на мелодијата, служи како помош за оријентација за другите свирачи во оркестарот. Ронеат тунг го прати ронеат ек искитувајќи ја главната мелодија; неговите плочници се подесени подлабоко отколку оние на ронеат ек ксилофонот.
Асид-џез

Асид-џез (англиски: ''acid jazz'') или клупски џез (''club jazz'') — музички жанр кој комбинира елементи на џез, сол, фанк и диско музика. Овој вид на музика потекнува од лондонските клубови од средината на 1980-те години, и ова движење се проширило низ остатокот од светот, особено САД, Европа и Јапонија. Голем број денешни правци се под влијание на овој правец на музика, особено џез-фанк, нео сол или џез-рап.
1 Потекло
Овој стил на музика го добил својот назив во 1987 година од Џилс Питерсон, диџеј од Лондон. Името е позајмено од асид хаус музичкиот стил, кој бил популарен во тоа време во британските клубови во 1980-те.
2 Клучни изведувачи
Бидејќи се разботи за бендови или имиња на проекти, имињата се дадени во оригинал.
3 Поврзано
* Broken beat
* Trip hop
* Deep Funk
* Ninja Tune
* Groovera
Оркестар

Оркестар е голем интрументален ансамбл типично за класична музика, кој се состои од гудачки и жичени инструменти на пример виолина, виола, виолончело и контрабас како и дрвени дувачки, лимени дувачки, удирачки инструменти групирани во посебни секции. Некои инструменти како пијаното и селестата понекогаш може да се појават во петтата клавишна секција или да бидат засебно издвоени како концертната харфа за изведба на модерни композиции. Поимот оркестар е изведен од грчкиот ὀρχήστρα (''оркестар''), назив за површина пред сцената на античкиот грчки театар, резервирана за грчкиот хор.
Кога е во полн состав, оркестарот се нарекува симфониски или филхармониски оркестар. Бројот на музичарите анганжирани во изведба на делата може да варира од 70 до преку 100 во зависност од делото кое се изведува и големината на местото на изведба. Поимот камерен оркестар вообичаено се однесува на помалубројните ансамбли од околу 50тина музичари или помалку. Оркестри кои се специјализирани за барокната музика на, на пр. Ј.С.Бах и Г.Ф.Хендл или класичниот репертоар на Ј.Хајдн и В.А.Моцарт вообичаено се од помал обем отколку оркестрите за изведба на романтичарски репертоар како симфониите на П.И. Чајковски. Вообичаениот број на музичари во еден оркестар низ 18. и 19 век го достигнува врвот во бројноста (со повеќе од 120 музичари)за потребите на делата на Р.Вагнер и Г.Малер. Оркестрите ги предводат диригенти кои со движење на рацете ја раководат изведбата често олеснувајќи им на музичарите да ги пратат со користење на диригентската палка. Диригентот е тој којшто го унифицира звукот на оркестарот, поставува темпо и динамика. Исто така, тој ги предводи пробите којшто и претходат на изведбата на делото при што дава инструкции поврзани со музичката интерпретација. Водачот на првите виолини се нарекува концертмајстор и истиот има важна улога во предводењето на музичарите. Во ерата на барокната музика (1600 - 1750) оркестрите вообичаено биле предводени од концертмајстори или самите композитори. Оркестарскиот репертоар опфаќа симфонии, опери, балетски увертири, концерти за соло инструменти и некои видови на музички театар.
Постојат и аматерски оркестри како што се младински, средношколски, факултетски и други.
1 Оркестарот како моти во книжевноста
* „Нашиот оркестар“ — песна на македонскиот поет Васил Куноски.* „Стариот оркестар“ (српски: ''Стари оркестар'') — песна на српскиот поп-музичар Ѓорѓе Балашевиќ од 1986 година.
Акорд

Акорд е група од три или повеќе тонови отсвирени во исто време. Иако било кој број од било кои тонови е, технички, акорд, во праксата е откриено дека само некои акорди хармонски се употребливи.
Постојат повеќе видови на акорди и нивна инверзија, во зависност од тоа колку тонови се отсвирени и како се интервалски формирани. Алтериран акорд е акорд кој во себе го има тонот којшто претрпел хроматска промена. ''Намален акорд'' е акорд чии тонови, еден или повеќе, се снижени; ''Повишен'' акорд е акорд чии тонови, еден или повеќе, се повишени.
1 Квинтакорд и инверзии
Квинтакордот и неговите инверзии имаат по три тона.
1.1 Квинтакорд
Како првиот и вториот, тако и вториот и третиот тон на квинтакордот се во терца. Целиот акорд е во квинта, се обележува со 5/3.
1.2 Секстакорд
Секстакордот се добива со инверзија на квинтакордот. Неговиот прв и втор тон се во терца, додека вториот и третиот се во кварта. Целиот акорд е во секста - се обележува 6/3 и само 6.
1.3 Квартсекстакорд
Квартсекстакордот е втората инверзија на квинтакордот. Првиот и вториот тон се во кварта, вториот и третиот се во терца а целиот акорд е во секста. Се обележува со 6/4.
2 Септакорд и инверзии
Септакорд и неговите инверзии имаат по четири тона. Септакордот се гради само на вториот, петтиот или седмиот степен. Доминантен септакорд е оној кој е изграден на петтиот степен, субдоминантен на вториот или четвртиот, а водечкиот на седмиот.
2.1 Септакорд
Септакордот е акорд кој е граден од четири последователни терци. Доколку е потполн се обележува со 7/5/3, а непотполн се обележува со 7/3, а најчеста ознака е само 7. Разликуваме седум видови на четворозвук.
Голем дурски септакорд, кој е граден од дурски квинтакорд и голема септима.
Мал дурски септакорд, кој е граден од дурски квинтакорд и мала септима.
Голем молски септакорд, кој е граден од молски квинтакорд и голема септима.
Мал молски септакорд, кој е граден од молски квинтакорд и мала септима.
Полуумањени септакорд, кој е граден од умањеног квинтакорд и мала септима.
Намален септакорд, кој е граден од намален квинтакорд и намалена септима.
Прекумерен септакорд кој е граден од прекомумерен квинтакорд и голема септима.
Секој Септакорд има три инверзии:
#Квинсекстакорд
#Терцкавртакорд
#Секундакорд
2.2 Квинтсекстакорд
Квинтсекстакорд се добива со инверзија на септакорд. Неговиот прв и втор, како и втор и трет тон се во терца, третиот и четвртиот се во секунда а цел акорд е во секста. Се обележува со 6/5.
2.3 Терцквартакорд
Терцквартакорд е втора инверзија на септакорд. Првиот и вториот тон се во терца, вториот и третиот се во секунда, а третиот и четвртиот повторно се во терца. Целиот акорд е у секста. Се обележува со 6/4/3.
2.4 Секундакорд
Секундакордот е трета инверзија на септакорд. Првиот и вториот тон се во секунда, додека вториот и третиот, како и третиот и четвртиот, се во терца. Целиот акорд е во секста, а се обележува со 6/4/2.
3 Доминантен нонакорд
Доминантен нонакорд е петозвук кој се добива кога ќе се додаде на доминантниот септакорд уште една терца.
Сија

Сија Кејт Изобел Ферлер (|Sia Kate Isobelle Furler; р. ) позната само како Сија — австралиски пејачка, текстописец и режисер на музички видеа Таа ја започнала својата кариера како пејачка во локалниот бенд ''Крисп'' во 1990-те. Кога бендот се распаднал, таа го издала својот студиски албум со наслов „''OnlySee''“ („СамоВиди“) во Австралија. Тогаш таа се преселила во Лондон и била водечки вокал на британското дуо ''Zero 7'' („Нула-седум“).
Во 2000 г. Сија потпишала со ''Sony Music'' и следната година го издала својот втор соло студиски албум ''Healing Is Difficult'' („Закрепнувањето е тешко“). Бидејќи не била задоволна од промоцијата на записот, таа потпишала договор со ''Go! Beat'' и во 2004 го издала својот трет студиски албум ''Colour the Small One'' („Обои го малиот“). Проектот се борел да стапи во контакт со широката публика и така Сија се преселила во Њујорк во 2005 година и започнала тури низ САД. Таа го издала својот четврти а потоа и петти студиски албум, ''Some People Have Real Problems'' („Некои луѓе имаат вистински проблеми“) и ''We Are Born'' („Ние сме родени“) во 2008 и 2010 година. Потоа се стекнала со повреда од пеење и се посветила на текстовите и започнала да работи како текстописец. Таа имала одлична соработка со Дејвид Гета (за песната Титан), Рајана (Diamonds) и ФлоРида (Wild Ones).
Во 2014 година го издала својот шести студиски албум ''1000 Forms of Fear'' („1000 облици на страв“). Од овој албум најголем успех имала песната ''Chandelier'' („Лустер“) и трилогијата на видеа во кои настапува детето Меди Зиглер, танчер. Во 2016 година го издала својот седми албум ''This Is Acting'' („Ова е глума“), од кој како најуспешна песна се издвоила ''Cheap Thrills'' („Евтини возбуди“). Во 2018 година, заедно со Лабринт и Дипло основала супергрупа наречена ЛСД (според првите букви од нивните имиња). Тие го издале нивниот прв албум во април 2019 година. Сиа има напишано многу песни за филмови, а режирала и долгометражен филм под наслов ''Музика'', кој бил објавен на почетокот од 2021 година. Заедно со филмот бил објавен и албумот ''„Music – Songs from and Inspired by the Motion Picture“''.
Сија се стекнала со голем број награди и признанија, меѓу кои наградат АРИА и награда за музичко видео на МТВ.
1 Дискографија
*''OnlySee'' („СамоВиди“, 1997)
*''Healing Is Difficult'' („Закрепнувањето е тешко“, 2001)
*''Colour the Small One'' („Обои го малото“, 2004)
*''Some People Have Real Problems'' („Некои луѓе имаат вистински проблеми“, 2008)
*''We Are Born'' („Ние сме родени“, 2010)
*''1000 Forms of Fear'' („1000 облици на страв“, 2014)
*''This Is Acting'' („Ова е глума“, 2016)
*''Everyday Is Christmas'' („Секој ден е Божиќ“, 2017)
*''Music'' (2021)
*''Reasonable Woman'' (2024)
2 Турнеи
* Live from Sydney Tour (2009)
* We Meaning You Tour (2010)
* Nostalgic for the Present Tour (2016–2017)
3 Надворешно врски
**
Келтска музика

Келтската музика е широка група на музички жанрови кои се развиле од народната музичка традиција на Келтите од Западна Европа. Се однесува на традиционалната музика што се пренесува усмено како и на снимената музика, кои стилски значително се разликуваат и вклучуваат сѐ од традиционална музика до широк репертоар на хибриди.
1 Опис и дефиниција
''Келтска музика'' значи главно две работи. Прво, тоа е музика на луѓето кои се идентификуваат како Келти. Второ, тоа се однесува на сите квалитети кои можат да бидат уникатни за музиката на Келтите. Многу значајни келтски музичари, како што се Алан Стивил и Пади Молони, тврдат дека различните келтски музички жанрови имаат многу заедничко.
Следните мелодиски одлики се широко распространети низ различните варијанти на келтската музика:
*Честопати мелодиската линија се движи нагоре и надолу по основните акорди во многу келтски песни. Постојат многу можни причини за ова:
**Мелодиските теми можат лесно да бидат варирани. Мелодиската варијација е широко рспространета во келтската музика, особено од лимените блок флејти и харфите.
**Лесно може да се предвиди насоката на мелодијата, така што хармонијата, компонирана или импровизирана, може да се воведе со употреба на вообичаени каденци.
**Релативно пошироките тонски интервали во некои песни овозможуваат акцентите во поетската линија да бидат повеќе во согласност со локалниот келтски акцент.
*Оние кои се типични само за една келтска група.
*Оние кои се типични за повеќе од една келтска јазична популација, која припаѓа на различни келтски групи.
Овие два последни начини на употреба може едноставно да бидат остатоци од порано распространети мелодиски практики.
Често, терминот ''Келтска музика'' со однесува на ирската и шкотската музика, бидејќи од двете земји се развиле два зассебни музички стилови кои всушност имаат вистинска сличност и јасни взаемни влијанија. Дефиницијата дополнително ја комплицира фактот што ирската независност дозволи Ирска да ја промовира „келтската“ музика како конкретно ирски производ. Сепак, ова се модерни географски наводи за луѓе кои имаат заедничко келтско потекло и, следствено, заедничко музичко наследство.
Основно училиште

Oсновно училиште е училиште во коe децата добиваат основно образование од возраст од околу пет до дванаесет години, кои доаѓаат по претшколска установа и пред средно училиште. Во некои земји постои средна фаза на средно училиште помеѓу основното и средното образование.
1 Основни училишта
Во повеќето делови на светот, основното образование е прва фаза на задолжителното образование, и вообичаено е достапно без надоместок, но може да се понуди и во независно училиште. Терминот основно училиште понекогаш се користи во САД, иако овој термин може да се однесува и на основно образование и средно образование.
Терминот "основно училиште" е изведен од францускиот "école primaire", кој првпат се користел во 1802 година.
''Основно училиште'' е најпосакуваниот термин во Обединетото Кралство, Ирска и многу земји од Комонвелтот на нации, а во повеќето публикации на Организацијата за образование, наука и култура на Обединетите нации (УНЕСКО).
Во Соединетите Американски Држави, "основно училиште" може да се однесува на училиште со образовни степени детски градинки преку второ или трето одделение. Во овие општини, "основно училиште" го опфаќа одделението од три до пет или од четири до шест години.
Во некои места, основно образование е историски поделено помеѓу "пониските основни училишта" ("училишта на ЛП"), кои биле основни училишта и "повисоки основни училишта" ("училишта на HP") , кои биле основани за да обезбедат попрактична настава за посиромашните класи од она што било обезбедено во средните училишта.
Ерке

Ерке (или коронета, или кепа) е голем лаброфон, дувачки инструмент што потекнува од Гран Чако во Боливија, северниот дел на Чиле и северозападна Аргентина.
1 Историја
Иако во втората половина на 20 век фолклорните музички групи на Андите го користеле инструментот ерке за секуларна музика, меѓу староседелците на Андите ерке се користел исклучиво за обредни цели.
Традиционално, но не и најчесто, само возрасни мажи свиреле на ерке, и се сметало дека не треба да се свири надвор од ритуалниот контекст. Најчесто овој инструмент се свирел во текот на зимата, бидејќи постоело верување дека ако се свири на пролет или во лето може да донесе снег.
2 Слични инструменти
Меѓу луѓето од народот Мапуче (Арауканци), постои сличен инструмент наречен трутрука.
Грофицата од Хонгконг

Грофицата од Хонгконг (англиски: ''A Countess from Hong Kong'') - американски филм од 1976 година, во режија на Чарли Чаплин, кој е автор и на сценариото. Главните улоги ги толкуваат: Марлон Брандо, Софија Лорен, Сидни Чаплин и Типи Хедрен. Ова е последниот филм на Чарли Чаплин и, истовремено, неговиот прв филм во боја. Притоа, во филмот глуми и синот на Чарли Чаплин, Сидни, а се појавува и неговата ќерка, Џералдин Чаплин.
1 Содржина
На една забава во Хонгконг, американскиот политичар Огден Меарс (го игра Брандо) ја запознава осиромашената руска грофица Наташа (ја игра Лорен), која заработува за живот како дама за придружба. Утредента, тој патува со брод до Хаваите и во ормарот ја пронаоѓа скриената Наташа. Најпрвин, тој сака да ја пријави, но таа му објаснува дека сака да си ја проба среќата во САД. Така почнува долгата игра на криење и преслекување, со цел да се прикрие идентитетот на слепиот патник. Проблемите се зголемуваат кога Огден и Наташа меѓусебно се вљубуваат, но него го чека сопругата на Хаваите...
Ѕвоно

Ѕвона се најчесто метални предмети со различна големина, кои при уда во нив произведуваат звук. Се употребуваат со различна намена: како музички инструменти, како средство за известување, за верски цели итн.
1 Музички инструмент
Ѕвона како музички инструмент по боја на тонот потсетуваат на црковните ѕвона, а во симфонискиот оркестар најчесто се користат за специјални ефекти, а поретко како самостоен инструмент. Го сочинуваат низа од метални цевки со различни должини кои се закачени за специјална рамка. Висината на тонот зависи од должината на цевките: колку е цевката пократка тонот е повисок и обратно. Тонот се добива со удар со дрвен чекан кој е со филцна глава за цевката.
2 Ѕвоното како мотив во уметноста и во популарната култура
* „Ѕ“ — брзозборка на македонскиот поет Славе Ѓорго Димоски. * „Ѕвона“ — песна на словенечкиот поет Отон Жупанчич.* „Ѕвоно“ (шпански: ''Campana'') — песна на шпанскиот поет Федерико Гарсија Лорка.* „Мртовечко ѕвоно“ (шпански: ''Clamor'') — песна на Федерико Гарсија Лорка.* „Ѕвона“ — песна на македонскиот поет Матеја Матевски.* „Војна на камбаните“ — расказ на италијанскиот писател Џани Родари.* „Песна за камбаната“ (германски: ''Das Lied von der Glocke'') — песна на германскиот поет Фридрих Шилер.* „Утринско ѕвоно“ (англиски: ''Morning Bell'') — песна на британската рок-група Рејдиохед (''Radiohead'') од 2000 година.* „Подморнички ѕвона“ (англиски: ''Submarine Bells'') — песна од истоимениот музички албум на новозеландската рок-група Чилс (''The Chills'') од 1990 година.
Побеснетите (филм од 1950)

„Побеснетите“ (англиски: ''The furies'') е американски филм (вестерн) од 1950 година, во режија на Ентони Мен, според сценариото на Чарлс Шни. Главните улоги ги играат: Барбара Стенвик, Волтер Хјустон, Вендел Кори и Џудит Андерсон. Филмот е снимен според романот на Нивен Буш.
1 Содржина
Во филмот, чие дејствие се одвива во Ново Мексико во 1870-тите, е прикажан судирот меѓу богатиот сточар Т. Ц. Џефордс (го игра Хјустон) и неговата сакана ќерка Венс (ја игра Стенвик) која, исто како него, е личност со челична волја. Џефордс се задолжува кај банките, работниците ги плаќа со сопствени банкнити има многу непријатели, вклучувајќи го и Рип Дароу, сопственикот на крчмата на чиј татко Џефордс му ја зел земјата. Венс, пак, е пријателка со еден од мексиканските работници на имотот на татко ѝ, а истовремено е заљубена во Рип. Таа е убедена дека еден ден ќе стане сопственичка на имотот, но нејзините надежи пропаѓаат поради одмаздата на Рип и империјализмот на Џефордс. Судирот меѓу неа и Џефордс се влошува кога тој ја доведува Фло Барнет (ја игра Андерсон), која сака да се омажи за него затоа што тој е богат. Еднаш, Ванс ја напаѓа Фло со ножици...
Самовилски народни песни

Самовилски народни песни — митолошки народни песни што ги опеваат самовилите и нивните односи со луѓето.
Во народното македонско верување самовилите се исклучително убави и секогаш млади девојки, а живеат во групи покрај планинските езера и реки, каде што често се бањаат. Поради верувањето дека живеат во тешко достапни предели, нивните средби обично се со овчарите. Како иреални суштества, самовилите градат необични градби (ѕид, кула, град, манастир) на необично место (под облаци, насред слано море) и со необичен материјал (Што диреци ми редеше, / се јунаци одбирани, / Што пармаци ми редеше, / сè девојки одбирани...). Тие често јаваат на сур елен, а за узди и камшик користат змии. Сурово го казнуваат секој што ќе се обиде да им се меша во нивниот свет. Чести се и нивните средби со Марко Крале, когошто некогаш го казнуваат, другпат тој им се одмаздува, но некогаш меѓу нив тој има и свои посестрими. Опеани се и натпреварите меѓу јунакот и самовилите, кога тој свири, а тие играат. Ако го надиграат, да му ги земат црните очи, а ако ги натсвири, да му ја дадат „Ѓурѓа самовила, најкрајна девојка“. Самовилите се среќават и во други односи со луѓето: ослепуваат човек, тераат робје, јавуваат дека некој е заробен или загинат, даваат совет, лекуваат или оживуваат човек, одведуваат луѓе и сл.
Ѓурѓа самовила и Крал Марко
̘Кула прави Ѓурѓа самовила,
Кула прави на Косово рамно:
Темељ клава старите дедови,
Ај, дзидишта, ајди, стари баби;
Прозор, врата, ај, дробни дечиња,
Ај, покривач јубави девојки,
Ем девојки, јубави невести;
Ај, потпори све млади јунаци,
Све јунаци по једен на мајка, —
Ами једен, једен кусо дошло!
Ми се чуди Ѓурѓа самовила:
Кај да најди једен млади момок,
Млади момок, ај, једен на мајка?!
1 Поврзано
*Македонски митолошки песни
Камбатски Залив

Камбатски Залив, исто така познат и како Камбајски Залив — залив на арапскоморскиот брег на Индија кој се граничи со државата Гуџарат. Долг околу 200 километри, широк околу 20 на север и 70 километри на југ. Големите реки кои го одводнуваат Гуџарат во заливот се Нармада, Тапти, Махи и Сабармати кои образуваат устија во заливот.
Тој го дели полуостровот Катиавар од југоисточниот дел на Гуџарат.
Постојат планови да се изгради брана од 30 километри, проектот Калпасар, преку заливот.
1 Див свет
На запад од заливот, азиски лавови го населуваат Националниот парк Гирска Шума и неговата околина, регионот Катијавар или Саураштра. На исток од Заливот, шумата Данг и резерватот Шулпаншевар, каде што Гуџарат се сретнува со Махараштра и Мадја Прадеш, биле домаќини на бенгалските тигри.
2 Поврзано
* Камбат
Качки Залив

Качкиот Залив е вливот на Арапското Море по должината на западниот брег на Индија, во државата Гуџарат, кој е познат по екстремните дневни плима и осека.
1 Историја
Качкиот Залив се споменува во Периплусот на Еритрејското Море, патопис напишан околу 50 н.е., како Заливот Барака.
2 Географија
Максималната длабочина на заливот Кач е 402 стапки (123 м).
Тоа е регион со најголем потенцијал за производство на енергија од плимата. Тој е околу 99 милји долг, и го дели Куч и полуостровот Катијавар во регионот Гуџарат. Реката Рукмавати се празни во Арапското Море во близина. Заливот Кхамбат лежи на југ, а Големиот Ран на Куч се наоѓа на север од Заливот.
3 Флора и фауна
Првата корална градина ќе биде поставена во близина на Митапур во заливот Куч. Различни видови на корали ќе бидат поставени, а подводната градина ќе се развива за потребите на конзервацијата и туризмот. Таа ќе биде развиена со заедничко вложување на шумскиот оддел Гуџарат, Фондот за диви животни на Индија и Тата Хемикалс.
4 Поврзано
* Коралните гребени во Индија
Море на Соработката

Море на Соработката, исто така познато и како Содружество, е предложено морско име за дел од Јужниот Океан, меѓу Ендербиевата Земја (источната граница од 59° 34' ИГД) и Западната Ледена Плоча (85° ИГД), покрај крајбрежјето на Мак. Робертсоновата Земја и Земјата на Принцезата Елизабета. Тоа би се протегало на површина од 258.000 км<sup>2</sup>. Ќе се граничи со Дејвисовото Море на исток и со друг руски предлог на 2002. Меѓународна хидрографска организација (МХО), Космонаутското Море на запад.
Морето Соработка беше именувано во 1962 година, од страна на Советската антарктичка експедиција, во чест на меѓународната научна соработка на Антарктикот. Името најпрво се појави како предлог на МХО во нацрт-законот за МХО 2002. Овој нацрт никогаш не бил одобрен од страна на МХО (или било која друга организација), а документот 1953 на МХО (кој не го содржи името) останува моментано во сила. Водечките географски власти и атласи не го користат името, вклучувајќи го и 10-тото издание на Светскиот атлас од 2014 година на Националното географско друштво на Соединетите Американски Држави како и 12-тото издание на британскиот Тајмсов „Атлас на светот“ од 2014 година. Но советските и руските-издадени мапи го користат.
Станицата Дејвис се наоѓа на брегот тука во близина.
Чилеанско Море

Чилеанското Море е дел од Тихиот Океан, што лежи западно од копното на Чиле. Официјалната чилеанска употреба за Чилеанското Море била дефинирана на 30 мај 1974 година кога Дијарио официал де ла Република де Чиле го објавил Врховниот декрет # 346, во кој било дефинирано дека "водите што се опкружуваат или ги допираат бреговите на националната територија ќе бидат познати како Мар Чилено.
1 Галерија
2 Поврзано
* Морска историја на Чиле
* Островски дел на Чиле
Граѓанско демократска унија

Граѓанско Демократска Унија — македонска политичка партија. Партијата била основана на 18 март 2018, а на Основачкото собрание за претседател на партијата бил избран поранешниот претседател на здружението „Македонско - бугарско пријателство“, Петар Колев.
Кавијар

Кавијар е едно од карактеристичните руски јадења кое се служи во кујна како предјадење за потоа да следи друго јадење и за доручек на леб се премачкува со путер.
Постојат три врсти на кавијар со различен квалитет. Најдобриот кавијар е со бисерносива боја, се добива од икра од рибата есетра, риба која изобилува во реката Волга; кавијарот кој се добива од атлантски лосос е со црвеникава боја. Има и помалку почитувани видови кавијар, кои се добиваат од икрата на други риби.
Во руската кујна кавијарот (рус. икра) се нарекува и јадење од зеленчук што потсетуваат на рибји кавијар, сличен на балканскиот ајвар. Зборот ајвар всушност го смени зборот кавијар, каде што се случило метатезис (кавијар -> кајвар) и исфрлање на првата согласка (кајвар -> ајвар).
Преводи на словенските литератури

Преводи на словенските литератури (|Przekłady Literatur Słowiańskich) — научно списание објавувано од страна на Издавачката куќа на Шлескиот универзитет.
Во почетокот замислено како континуирано издание е основано во 2009 година на Институтот за словенски јазици при Филолошкиот факултет на Шлескиот универзитет. Посветено е на прашања поврзани со уметничкиот превод во рамките на јужнословенските и западнословенските јазици, разгледувани низ теоретска, историскокнижевна и историскокултурна перспектива.
Од 2017 година главен и одговорен уредник е доцентот Лешек Малчак (доцент на Институтот за словенска филологија на Филолошкиот факултет на Шлескиот универзитет), кој ја заменил на оваа позиција професорката Божена Токаж (главен и одговорен уредник 2009-2016, основач) - редовен професор на Институтот за словенска филологија на Филолошкиот факултет на Шлескиот универзитет.
1 Информации за списанието
Списанието опфаќа регистрација на издадените преводи, нивната рецепција, како и прочувања на тема:
# спецификите на преводите во рамки на тесно поврзани јазици;
# превод на една култура во друга преку литературата како медиум; и
# улогата на преводот во компаративните студии.
2 Структура
Со оглед на заземеноста за двонасочни истражувања, документарно-социолошки попис (библиографија на преводите од словенските литератури на полски јазик и полска литература на словенски јазици, како и нивна рецепција) и критично-интерпретативен попис (за теоретски генерализации), одредени томови се издавани во два дела. Секој том е составен од делови: проблемски и библиографски од областа полско-словенски преводи (полска книжевност на следниве јазици: бугарски, македонски, словачки, словенечки, српски, хрватски и чешки) и словенски на полски (од словенска литература на полски) и библиографија на објавени преводи по 1990 година (библиографијата која ги опфаќа претходните години ќе биде пополнета подоцна). Целта на оваа публикација, прва од ваков вид во славистичката средина (освен во руската), е да ги изнесе разликите, сличностите и патиштата на меѓусебениот дијалог меѓу словенските култури и да обезбеди база за славистичка компаративност.
3 Цели на списанието
Словенските соседи, и покрај сродноста на јазиците, често остануваат едни на други непознати и далечни. Авторите често воведуваат и трета, несловенска култура, во кругот на нивните интереси, поради функционирањето на словенските литератури во меѓукултурна комуникација, политички, социјално и уметнички условена. Списанието Преводи на словенските литератури се развива во соработка со полските преведувачки центри (Краков, Познањ, Вроцлав, Бјелско-Бјала) и странските центри (Бугарија, Македонија, Словачка, Словенија, Србија, Хрватска и Чешка). Рецензирано е, има национално покривање, но исто така буди интерес и кај странските универзитетски центри. Секоја статија содржи заклучоци (на англиски јазик и на словенскиот јазик на чијашто литература и култура се однесува текстот), апстракт на англиски јазик, и клучни зборови на англиски и на соодветниот словенски јазик.
Туф

Туф е вид вулканска карпа кој е преципитација на помали вулкански материи. Тие го добиле совоето име по италијанскиот збор ''tufo'' (мека, лабава, песочна маса). Обично се јавуват во географијата, и бидејќи тие се далеку транспортирани, во басените каде што преципитатите се делумно измешани, кластични седиментни карпи.
Туф е конструиран од аглични фрагменти од камен, минерални и ѕидни конструктори или фрагменти од вулканско стакло. Името ја носи природата на карпата која е фрагментирана. Врз основа на содржината на фрагменти од стакло, кристални ѕидови или минерални фрагменти, туфовите се поделени на:
* витрокластични
* литокластични
* кристалокластични
* мешани
Врзувањето на туфовите најчесто се врши со набивање на честички под притисок на повисоките маси. Многу често може да се случи врзувањето да се врши со ставање на честички поради истекување на туф со новосоздадената лава.
1 Поврзано
* Бреча
Плејади (митологија)

Плејади (јазик грчки|Πλειάδες ) (јазик латински|Pleiades) се ќерки на титанот Атлант и океанидата Плејона.
1 Митологија
Кога нивните посестрими Хијади умреле од тага по својот мртов брат Хијант, се го одзеле животот од жал, а богот Зевс сите ги претворил во ѕвезди.
Биле седум:
* Маја
* Мереопа
* Електра
* Тајгета
* Алкиона
* Келена
* Стеропа
Плејадитее според некои митови донесувале амброзија на боговите од земјите на Западот, а на тоа одговара и нивното старогрчко име Плејадес, „гулабици“. Според други толкувања, нивното име потекнува од зборот „''Pleo''“ или пловење, да плови со брод, поради тога што нивното излегување на небесниот свод, означувало поволно време за пловење.
На небесниот свод или во астрономскиот атлас Плејади — Гулабици, се наоѓаат во близина на Хијада во созвездието на Бик. Тоа е блескава група од 120 ѕвезди, од кои со голо око може да се видат девет најсветли, а астрономите на групата од седум митски Плејади ги додале уште и Плеон и Атлантида.
2 Поврзано
* Плејади (ѕвездено јато)
Пол Гаскојн

Пол Џон Гаскојн (роден на 27 мај, 1967 година) — англиски поранешен фудбалер и фудбалски тренер, играч од средниот ред.
Тој исто така бил познат по неговиот прекар, Газа.
За англиската репрезентација настапил 57 пати за време на неговата кариера, која била опишана од страна на Националниот Фудбалски Музеј како "најприроден надарен англиски играч од неговата генерација".
Лазарево Море

Лазаревoто Море било предложено име за рабно море во Јужниот Океан. Тоа би требало да се граничи со два предлога од нацртот на Меѓународната хидрографска организација (МХО) од 2002 година, и тоа со Морето на Кралот Хокон VII на запад и Рисер-Ларсеновото Море на исток, или помеѓу нултиот меридијан од 0 ° и 14 ° ИГД. Тоа треба да се протега на површина од .
Лазаревото море било именувано во 1962 година, од страна на советската антарктичка експедиција, во чест на рускиот адмирал Михаил Лазарев (1788-1851), кој во 1820 година со Фабијан Готлиб фон Беллингсхаузен го открил копното на Антарктикот. Нацртот на МХО од 2002 година никогаш не бил одобрен од страна на МХО (или било која друга организација), а документот на МХО од 1953 година (кој не го содржел ова име) останува моментално во сила. Водечките географски власти и атласи не го користат името, вклучувајќи го и 10-тото издание на Светскиот атлас на Националното географско друштво од САД од 2014 година, како и и 12-тото издание на Атласот на светот од Британискиот Тајмс од 2014 година. Но мапите на советската и руската држава го користат името.
Преовладувачката длабочина на водите тука е 3.000 м, а максималната длабочина надминува 4.500 м. Се протега на површина од .
На југ од Лазаревото Море лежи Брегот на Принцезата Астрид од Земјата на Кралицата Мод.
1 Поврзано
* Лазарева Ледена Плоча
Саз

Саз (од фарси , со значење инструмент) — жичен музички народен инструмент од типот тамбури со ориентално потекло. Тонот се добива со удар на жиците со перце. Тој има голем полукружен корпус и релативно краток врат, слично како кај утот (лејтата), а разликата помеѓу нив е што сазот има метални прагови на вратот, а утот ги нема. На него се свири и самостојно, но уште почесто се музицира во инструментални состави.
Финк (пејач и бенд)

Фин Гринал, попознат како Финк, е англиски пејач, текстописец, гитарист, продуцент и диск-џокеј, роден во Корнвол и во моментов твори од Берлин и од Лондон. Од 1997 до 2003 тој се фокусира на електронската музика и пушта музика низ светските клубови, а го издава својот деби албум наречен ''Fresh Produce'' преку издавачката куќа ''Ninja Tune. ''По издавањето на ''Biscuits for Breakfast, ''името Финк се однесува и на изведувачкото трио предводено од самиот Гринал, вклучувајќи ги и Гај Витакер (бас) и Тим Торнтон (тапани). 
Бендот има веќе има 7 студиски изданија. ''Biscuits for Breakfast'' (2006), ''Distance and Time'' (2007), ''Sort of Revolution'' (2009), ''Perfect Darkness'' (2011), ''Hard Believer'' (2014), ''Horizontalism ''(2015) и ''Resurgam ''(2017). 
Фин Гринал има остварено соработки со низа музичари како Џон Леџенд, Химена Сарињана и Професор Грин. Заедно со Ејми Вајнхаус, Фин ја напиша песната „Half Time“ која се појавува на посмртно објавената збирка песни на Вајнхаус, ''Lioness: Hidden Treasures. ''Во 2012-та, бендот настапи заедно со Кралскиот Концертгебау оркестар во Амстердам, по што следуваше и албум од настапот во живо - ''Fink Meets The Royal Concertgebouw Orchestra''.
Александар III (Шкотска)

Александар III ( (роден на година - починал на ) година) — крал на Шкотска во периодот од 1249 година до неговата смрт.
1 Животопис
Александар бил роден во Роксбург како единствениот син на Александар II од неговата втора сопруга Марија де Куси. Александар III бил и внук на Вилијам Лавот. Таткото на Александар умрел на 8 јули 1249 година, а на возраст од седум години станал крал, инаугуриран во Свон на 13 јули 1249 година.
Годините на неговото управување покажале огорчена борба за контрола на работите меѓу две сопернички партии, една предводена од Волтер Комин, Ерл од Ментеит, а другата од Алан Дурвор, Јустицир од Шкотска. Првите доминирале во раните години на владеењето на Александар. Во бракот на Александар до Маргарет од Англија во 1251 година, Хенри III ја искористил можноста да побара од својот зет одмазда за шкотското кралство, но Александар не се покорил. Во 1255 година, разговорот помеѓу англиските и шкотските кралеви во Келсо довел до Ментејт и неговата партија да ја загуби партијата на Дурворд. Но, и покрај тоа што биле посрамени, тие сè уште задржале големо влијание, а две години подоцна, заземајќи го кралскиот човек, ги принудиле своите соперници да се согласат со подигање на претставник на регент на двете страни.
Видјадар Сураџпрасад Најпол

Видјадар Сураџпрасад Најпол (, - , ) - англиски писател, еден од водечките романописци на англиското говорно карипско подрачје, добитник на Нобеловата награда за литература во 2001 година, затоа што во своите дела ги комбинирал постојните литературни жанрови во свој самостоен стил со кој просто ги плени читателите, терајќи ги пред очите да имаат постојана слика на потиснатите истории.
1 Творештво
Во 1957 година го објавил својот прв роман ''„Мистичниот масер“''.
Потоа следуваат делата:
*''„Право на глас на Елвира“'';
*''„Улицата на Мигел“'';
*''Куќата на господинот Бисвас“'';
*''„Подрачјето на темнината“'';
*''„Мимичари“'';
*''„Во слободна држава“'';
*''„Половичен живот“'' и други.
2 Награди
Најпол има добиено голем број награди, меѓу кои и познатата Букерова награда. Во неговиот творечки опус главни теми со кои се занимава се- колонијализмот, осаменоста, чувството на неприпадност на ниедна земја и ниеден континент и сл. За литературната дејност на која ѝ го посветил целиот свој живот, во 1990 година англиското кралско семејство му ја доделило титулата ''„сер“''.
3 Наводи
Гоглин

Гоглин — планински врв на Козјак, во северозападниот дел на Република Македонија. Тој е составен дел на Шар Планина и неговата височина е 1.197 метри. Се наоѓа на најјужниот дел на протегањето на планината Козјак, надвишувајќи се над Славишкото (Кривопаланечко) Поле и Отошничкото Езеро.
Maкедонскиот револуционер Ѓорче Петров во делото Материјали по изучувањето на Македонија врвот Гоглин го смета за посебна огранка на целиот Козјачки планински масив, при што пишува дека почетокот на таа огранка се нарекува ''Гоглин,'' а долниот растурен дел носи разни месни називи. На картите целата огранка е означена со името ''Страцинска Планина'', според с.Страцин, кое што е растурено по целата нејзина источна падина, но ја именува целата Гоглин според името на нејзиниот највисок дел, како што направив и со другите планински вериги. Гоглин ги одделува Кумановското и Паланечкото Поле и заедно со тоа служи за предел меѓу Кумановско, Паланечко и Кратовско. Во својот источен крај, таа се одделува од Билино со долот на Германската Река, откај запад се одделува од Козјак со долот на реката Петровчица, а тесниот дол во долниот дел на Крива Река го одделува нејзиниот јужен дел од западните краеви на Лисец и од довезенската планина Липец. Со таквата расположеност таа се  гледа од целото Кумановско Поле, како некоја тапа возвишеност, која што постепено се снижува накај Крива Река и кој го заградува видикот од исток. Јасно се гледа и од Кратовско: штом се излезе малку над градот Кратово и се заврти  на запад, пред очите се испречуваат бели голини со пустиновиден изглед пред коишто во летно време воздухот сјае и трепери, како што трепери воздухот над оган запален летно време на отворено  место. Поголемиот дел од пониските  планини во Скопско, се голи, еднолични и пустиновидни на изглед, но таков мрачен, пустински и одвратен изглед нема на ниту една од нив! Гоглин се одделува од она место на Козјак, каде што тој се  нарекува ''Перан''. Во почетокот Гоглин сосема наликува на Перан и на Билино. Бидејќи ја има истата височина и исглед со нив, огранката од почеток не се распознава од главната верига.
1 Галерија
Коџа Мустафа-паша

Koџa Мустафа-паша (умрел 1512 г.) бил отомански државник. Бил голем везир на Османлиското Царство од 1511 до 1512 година. Тој бил Грк (''Рум''), а не девширме.
1 Живот
Ја започнал својата кариера како капиџибаши (''kapıcıbaşı''), или главен вратар на Топкапи палатата: тука тој ја извршувал функцијата на „церемонијал мајстор“ на приемите на странски амбасадори. Бил назначен за голем везир кон крајот на владеењето на Бајазит Втори и бил погубен во 1512 година. Во Истанбул, тој дозволил две византиски цркви да бидат преобразени во џамии, па двете биле именувани по него, односно Коџa Мустафа-пашината џамија и Атик Мустафа-пашината Џамија.
Хадим Али-паша

Хадим Али-паша, исто така познат како Атикев Али-паша, бил Османлиски државник (''hadım'' значи "евнух" на турско). Тој служел како гувернер на Румелија и ја предводел отоманската војска во отоманско–мамелучката војна 1485-1491, но бил поразен на Адна во 1488 година. Тогаш, бил именуван за голем везир од 1501 година до 1503 година и повторно од 1509 да 1511. За време на неговиот втор мандат, тој ја предводел војската во задушувањето во Шахкуле, но загинал јули 1511 година, во битка во близината на Сивас заедно со водачот на востаниците во Шахкуле.
1 Живот
Тој бил од селото Дрозгометва што е сега се наоѓа во Босна и Херцеговина.
Тој служел како гувернер на Румелија и Отоманската војска во Отоманската–Мамелучка војна на 1485-1491, но бил поразен во Аданa во 1488 година. Бил  назначен за голем везир во 1501-1503 и повторно во 1509-1511. За време на неговиот вториот мандат тој го водел задушувањето на востанието во Шахкуле предводено од племето Алевити, но загинал во битката во близина на Сивас заедно со водачот на востаниците во јули 1511 година.
2 Наследство
По неговото име се именувани две џамии, изградени во областа Фатих во Истанбул, од кои едната Атик Али-паша џамијата (завршена 1497 година) во населбата Чемберлиташ, а другата Вазал Али-паша џамијата (завршена 1512 година) во населбата Карагумрук.
Дукакиноглу Ахмед-паша

Дукакиноглу Ахмед-паша (|Dukakinoğlu Ahmed Paşa; починал во март 1515) — османлиски државник со албанско потекло, именуван како голем везир на Отоманското Царство од 1512 до 1515 година. Седиштето му било во Санџак, Албанија, а претставката го означува потомството од фамилијата Дукакини (dukakinoğlu - „син на Дукакин). Тој бил израснат во Отоманското Царство по пат на девширме или данок во крв.
Неговиот син, Дукакиноглу Мехмед-паша, бил египетски пашалак од 1544 до 1546, кога бил погубен.
Нагак

Нагак (исто така наречен ''на'', ''сора'', или ''годонг'') е голема морска школка на која се свири како на рог во корејската традиционална музика. Произведува само еден тон и се користи првенствено во воена процесиска музика наречена деачвита.
Школката е од многу голем морски полжав, ''Charonia tritonis'', понекогаш познат и како „Тритонска труба". Оваа школка исто така се користи како музички инструмент во неколку други земји.
1 Поврзано
* Традиционални корејски музички инструменти
* Корејска музика
* Хорагаи, слична школка рог што се користи во Јапонија
2 Наводи
*
999 (број)

999 (се чита: деветстотини деведесет и девет) — природен број кој следи по 998, а му претходи на 1000.
1 Во математиката
* харшадски број.
* Капрекаров број.* повторлива цифра во системите на основа 10 и 36.
* палиндромски број во системите на основа 10, 14 (515<sub>14</sub>) и 36 (RR<sub>36</sub>).
* најголемиот трицифрен десетичен (декаден) цел број.
2 Итни служби
999 е телефонски број за повикување на итните служби во многу земји.
Сила за превентивно распоредување на Обединетите нации

Сила за превентивно распоредување на Обединетите нации или УНПРЕДЕП (|United Nations Preventive Deployment Force, UNPREDEP) — воена сила за мировни операции на Организацијата на обединетите нации во Република Македонија. Таа била основана на 31 март 1995 година со Резолуцијата 983 на Советот за безбедност на Обединетите нации, и истовремено станала замена на Силата за заштита.
Улогата на силата била да следи и известува за каков било развој во пограничните подрачја кој може да ѝ наштети на довербата и стабилноста во земјата и да ја загрози нејзината територија. Разни фактори сметаат дека оваа мисија е пример за успешно распоредување на мировните сили на ОН во спречување на конфликти и насилства врз цивилите.
Единствениот фатален настан на силата се случил на 1 февруари 1997 година кога хеликоптер на силата кој превезувал тројца фински војници од Нордичкиот баталјон се урнал во Мавровско Езеро при што загинале сите 4 патници. Несреќата се случила кога хеликоптерот се урнал во 100 киловолтен далекувод.
Со донесувањето на Резолуцијата 1186 на Советот за безбедност, мандатот на оваа мировна операција бил продолжен сè до 28 февруари 1999 година, кога воената сила започнала да се повлекува. Ваквата одлука била донесена откако Народна Република Кина ставила вето на мандатот на силата поради признавањето на Тајван од страна на Република Македонија. Идејата за потреба од повторно распоредување на УНПРЕДЕП се активирала во септември 2001 година, но истата била безуспешна.